text: জি. এইচ. ডি সিলভা (জন্মঃ ৩১ মে ১৯৪০) যিনি গেরি ডি সিলভা নামেও পরিচিত শ্রীলঙ্কা সেনাবাহিনীর একজন অবসরপ্রাপ্ত জেনারেল। তিনি শ্রীলঙ্কা সেনাবাহিনীর ১৩তম প্রধান ছিলেন, অবসরপ্রাপ্তির পর তিনি পাকিস্তানে শ্রীলঙ্কার রাষ্ট্রদূত হিসেবে নিয়োগ পান।
  
  পূর্ব জীবন এবং শিক্ষা
  গেরির বাবাও শ্রীলঙ্কা সেনাবাহিনীতে ছিলেন তবে তিনি ওয়ারেন্ট অফিসার ছিলেন, গেরিরা ছিলেন পাঁচ ভাই বোন। গেরি সেন্ট জোসেফ কলেক, কলম্বোতে পড়েছিলেন। কলেজে গেরি ওয়াটার পোলো এবং সাঁতার খুব ভালো করে পারতেন।
  
  সামরিক জীবন
  ১৯৬০ সালের মে মাসে গেরি ক্যাডেট হিসেবে তার সামরিক জীবন শুরু করেন যুক্তরাজ্যের রাজকীয় সামরিক বিদ্যালয়ে। ১৯৬২ সালের ৩ আগস্ট তিনি শ্রীলঙ্কা এসে কমিশন পান সিনহা রেজিমেন্টে ২য় লেফটেন্যান্ট হিসেবে। একবছর পর তিনি জেমুনু ওয়াচ রেজিমেন্টে বদলী হন, দুটিই ছিলো পদাতিক রেজিমেন্ট। ১৯৭১ সালে গেরি ছিলেন মেজর এবং তিনি পাকিস্তানে স্টাফ কোর্স করতে গিয়েছিলেন।
  
  ১৯৮১ সালে তিনি লেঃ কর্নেল হিসেবে জাফনাতে একটি পদাতিক ব্যাটেলিয়নের অধিনায়ক হিসেবে নিয়োগ পেয়েছিলেন, ১৯৮২ সালে পূর্ণ কর্নেল হিসেবে পদাতিক প্রশিক্ষণ বিদ্যালয়ের অধ্যক্ষ হিসেবে দায়িত্ব পালন করেন। এরপর ব্রিগেডিয়ার পদবীতে ১৯৮৫ সাল পর্যন্ত তিনি একটি ব্রিগেডের অধিনায়কত্ব করেন। এরপর তিনি সেনাসদরে বদলী হন সামরিক প্রশিক্ষণ পরিদপ্তরে পরিচালক হিসেবে, এবং আবার ১৯৮৭ সালে একটি ব্রিগেডের অধিনায়ক হন আর ভাদামারাচ্চি সামরিক অভিযানে (তামিল গেরিলাদের বিরুদ্ধে) নেতৃত্ব দেন। ১৯৮৯ সালে তিনি মেজর জেনারেল হন এবং তাকে ২৩তম পদাতিক ডিভিশনের অধিনায়ক করা হয়, ১৯৯২ সালে তিনি ৫৭তম পদাতিক ডিভিশনের অধিনায়ক হন এবং ১৯৯৩ সালে তিনি সেনাবাহিনী সদর-দপ্তরে চীফ অভ জেনারেল স্টাফ (সিজিএস) হিসেবে নিয়োগ পান, এরপর তিনি সেনাপ্রধান হন লেফটেন্যান্ট জেনারেল পদবীতে উন্নীত হয়ে ১৯৯৪ সালের ১ই জানুয়ারীতে, ১৯৯৬ সালের ৩০শে এপ্রিল অবসরপ্রাপ্ত হন। অবসরের পূর্বের দিন তাকে পূর্ণ জেনারেল পদবী দেওয়া হয়।
  
  তথ্যসূত্র
  
  বিষয়শ্রেণী:শ্রীলঙ্কান জেনারেল
  বিষয়শ্রেণী:শ্রীলঙ্কার সেনাপ্রধান
  বিষয়শ্রেণী:১৯৪০-এ জন্ম
title: জি. এইচ. ডি সিলভা